Nika Križnar

Nika Križnar (Škofja Loka, 2000ko martxoaren 9a) eski-jauzilari esloveniarra da. 2022ko Olinpiar Jokoetan urrezko domina eta brontzezkoa irabazi ditu.

Ibilbidea 
2016an hasi zen Munduko Kopan parte hartzen eta 2020-2021 denboraldiko Munduko Kopa irabazi zuen. Urte hartan hamairu proba jokatu eta bi garaipen, lau bigarren postu eta beste lau hirugarren postu lortu zituenez erregularrena izan zen. 2021-2022an ere beste bi garaipen daramatza. 

Aurreneko Munduko tapelketa 2017an jokatu zuen Lahtin (Finlandia) eta laugarren egin zuen talde mistoan. 2019ko Seefeldeko Munduko txapelketan bi laugarren postu eskuratu zituen, taldeka eta talde mixtoan. 2021ean Oberstdorfen (Alemania) lortu zituen aurreneko Munduko txapelketako dominak, zilarrezkoa taldekakoan eta brontzezkoa banaka salto luzean. 

Olinpiar Jokoei dagokienez 2018ko Pyeongchangeko Jokoetan zazpigarrena izan zen eta 2022ko Pekingoetan bakarkako lehian brontzezko domina eskuratu du eta talde mixtoan urrezkoa.

Txapelketak

Errekorra 
2022ko urtarrilaren 30ean emakumezkoen salto handiko errekorra ezarri zuen 151 metrotako jauzia eginez. Willingenen (Alemania) jokaturiko Munduko Kopako proban izan zen.

Erreferentziak

Kanpo estekak 

Esloveniako eski jauzilariak
2018ko Neguko Olinpiar Jokoetako eski-jauzilariak
2022ko Neguko Olinpiar Jokoetako eski-jauzilariak
Olinpiar Jokoetako dominadunak eski-jauzian
2022ko Neguko Olinpiar Jokoetako dominadunak